er fremur sjaldgæft afbrigði tegundarinnar á Íslandi . Hún hefur einkum fundist á Suðvesturlandi , en einnig á einum stað við Ísafjarðardjúp . Þetta er vatnajurt með gagnstæð , striklaga blöð og einföldum blómum í blaðöxlunum . Hún líkist einkum vorbrúðu , en þekkist frá henni og öllum öðrum vatnsbrúðum á stilkuðum blómum og aldinum . Lækjabrúðan vex jafnan á kafi í vatni , lækjum eða tjörnum . Þær plöntur sem hér birtast myndir af vaxa á 20 - 40 sm dýpi á torfi utan í tjarnarbakka . Hún hefur nýlega verið sameinuð með Callitriche hamulata , síkjabrúðu , af Lansdown 2006 í eina tegund . Lækjabrúða sem fannst í Laugardal við Djúp . Myndirnar eru báðar teknar á rannsóknastofu Náttúrustofu Vestfjarða á Bolungarvík . Hér má betur sjá stilkinn á aldinum lækjabrúðunnar , en á honum þekkist hún frá öðrum vatnsbrúðum .